Valke ondersoek knoeiery-skandaal | Nuus24
Johannesburg – Die Suid-Afrikaanse Sokkervereniging het die Valke gevra om die wedstrydknoeiery-skandaal te ondersoek, berig Eyewitness News.Die skandaal het daartoe gelei dat die vyf hooggeplaaste beamptes gevra is om met spesiale verlof te gaan.Dié beamptes word ondersoek nadat hulle glo in aanloop tot die 2010 Wêreldbeker-sokkertoernooi 'n ooreenkoms aangegaan het met 'n maatskappy, wat verbind word met 'n Asiese wedsindikaat.Mwelo Nonkonyana, waarnemende president van Safa, het gesê in 'n poging om die vereniging se naam skoon te kry, is 'n saak by die polisie aanhangig gemaak."Ek is gevra om 'n kriminele klag by die Suid-Afrikaanse Polisiediens en die Valke ingedien."Nonkonyana het gesê daar is aanduidings dat sommige beamptes geld in hul sakke gesteek het tydens die omstrede transaksie.– Lees meer hier– Volg Nuus24 op Twitter
Lees meer oor: safa | sokker VOLGENDE OP NUUS24X Man steeds soek ná hy gaan stap | Maroela Media
Carl van Rooyen het laatoggend aan familie gesê hy gaan ŉ entjie stap en het nooit teruggekeer nie. Anthony Allen, ŉ familievriend van Van Rooyen, het aan Maroela Media gesê Van Rooyen het gereeld gaan stap en dat daar dus niks vreemds daaraan was nie.
Hy het sy beursie, selfoon en sleutels by die huis gelaat. “Dit sou nie vreemd wees vir hom nie, dis op die plaas waar hy altyd stap en ŉ mens sou dink hy het nie sy beursie nodig nie,” het Allen gesê.
“Daar is byna 60 mense wat lede wat na Carl soek – onder andere familie, vriende, die polisie wat gebruik maak van polisiehonde asook ŉ helikopter. Sy een seun, Alister, is hier besig om te help, maar sy ander seun, Christopher, is nog op pad terug van oorsee af – hy doen kontrakwerk daar,” het Allen gesê.
Kapt. FC van Wyk, woordvoerder van die polisie, het gesê volgens Van Rooyen se familie sou hy deur die berge gaan stap en terugswem na die Riviera-landgoed by die Bulshoekdam waar hulle woon.
“Die Wilderness-soek-en-reddingsorganisasie, die polisie, vriende, familie en ŉ helikopter wat die familie gereël het soek na hom,” het van Wyk gesê.
“Die enigste leidraad wat die polisie het, is dat hy Saterdag op die N7, byna 12 km van Clanwilliam af gesien is.” Volgens Van Wyk het Van Rooyen ŉ blou hemp en ŉ swart rugsak op gehad toe hy vermis geraak het. “Ons het vanoggend 6:00 weer begin soek. Ses lede van die Clanwilliam-polisie en familielede en vriende sal in groepe verdeel word om verskeie areas te dek,” het van Wyk gesê.
Rugsak maar nie ‘n selfoon by hom nie… sjoe!
Ai ek hoop hy is ongedeerd!
As hy terug deur die revier sou swem wat van die rugsak? As hy sover gestap het sou ek seker maar my ou foontjie saamvat. Op die N7 gestap? Alles klink nie reg nie. Hoop regtig hy is ongedeerd en veilig.